આ ઘટનાની પ્રાપ્ત વિગત અનુસાર લાખના બંગલા પાસે અક્ષર નગરમાં ખોડીયાર કૃપા ખાતે રહેતાં અને ધો.૧૨માં અભ્યાસ કરતાં હર્ષ ભરતભાઇ ખુંટ (ઉ.વ.૧૭) ગુરૂવારે રાત્રે પંચાયતનગરમાં હતો ત્યારે છ શખ્સોએ લાતો ફટકારી ઢોર માર માર્યો હતો. ઈજાગ્રસ્ત તરૂણ હર્ષના જણાવ્યા મુજબ પોતે અભ્યાસ સાથે પંચાયત નગરમાં આવેલા ડાન્સ ક્લાસમાં ડાન્સ શીખવા જાય છે. રાત્રે ડાન્સ ક્લાસમાંથી છૂટીને ઘેર પરત જઇ રહ્યો હતો ત્યારે શેરી નં.3-૪નાં ખુણે ઉભેલી મહિલા સામે જોતા તેણે ઘરના સભ્યો અને પડોશીને બોલાવીને છેડતી કરી હોવાનો આક્ષેપ કર્યો હતો.